open-index/open-wikipedia-markdown huggingface dataset:
Ted Bundy

**Theodore Robert Bundy** (rodený **Cowell**; * 24. november 1946, Burlington, Vermont, USA - † 24. január 1989, Starke, Florida, USA) bol americký sériový vrah a násilník , ktorý uniesol, znásilnil, zavraždil a posmrtne zneužil pravdepodobne vyššie desiatky až stovky mladých žien a dievčat v 70. rokoch a s nejasnou určitosťou aj skôr. Po viac ako desaťročí odmietania sa pred svojou popravou v roku 1989 strategický priznal k 36 vraždám (v nádeji na odklad trestu smrti), ktoré spáchal v siedmich štátoch v rokoch 1974 až 1978. 

Bundy bol považovaný za pekného a charizmatického človeka, čo využíval na získanie dôvery obetí a spoločnosti. Spravidla sa priblížil k svojim obetiam na verejných miestach, predstieral zranenie alebo zdravotné postihnutie alebo sa vydával za autoritu, potom ich zrazil do bezvedomia a odviezol na odľahlé miesta, aby ich znásilnil a uškrtil. Občas sa vracal k svojim obetiam, pripravoval sa a vykonával sexuálne akty s rozkladajúcimi sa mŕtvolami, až kým hniloba a zničenie divými zvieratami znemožnili ďalšie interakcie. Dekapitoval najmenej 12 obetí a časť odrezaných hláv si nechal ako spomienku vo svojom byte. Pri niekoľkých príležitostiach sa v noci vlámal do obydlí a svoje obete utĺkal, keď spali.

V roku 1975 bol Bundy prvýkrát uväznený, keď bol väznený v Utahu za závažný únos a pokus o trestný čin. Potom sa stal podozrivým z postupne dlhšieho zoznamu nevyriešených vrážd vo viacerých štátoch. Čeliac obvineniam z vraždy v Colorade, pripravil dva dramatické úteky z väzenia a spáchal ďalšie útoky na Floride, vrátane troch vrážd. Za vraždu na Floride dostal v dvoch procesoch tri rozsudky smrti. Bundy bol popravený na elektrickom kresle vo floridskej štátnej väznici v Raiforde na Floride 24. januára 1989.

Životopiskyňa Ann Rule, ktorá predtým spolupracovala s Bundym, ho opísala ako „sadistického sociopata, ktorý sa až do smrti a dokonca aj po smrti tešil z bolesti iného človeka a kontroly nad svojimi obeťami.“ Bundy sa kedysi nazýval „najchladnejším synom mrchy, akého kedy stretnete“. Advokátka Polly Nelson, člen jeho posledného obranného tímu, napísala, že Bundy bol „samotnou definíciou bezcitného zla“.

## Referencie

## Pozri aj
* Ted Bundy (film)

## Iné projekty

Kategória:Osobnosti z Vermontu
Kategória:Sérioví vrahovia USA
Kategória:Popravení elektrickým kreslom
Hispanoamerika

thumb|300px|

**Hispanoamerika** je región amerických krajín hovoriacich po španielsky. Je to územie 19 štátov s celkovým počtom približne 365 miliónov obyvateľov.

Pojem Hispanoamerika je potrebné odlišovať od pojmu Latinská Amerika, pretože tá zahŕňa okrem španielsky hovoriacich krajín aj portugalsky a francúzsky hovoriace krajiny. Rovnako nie je možné stotožňovať Hispanoameriku s Iberoamerikou. Pojem Iberoamerika združuje krajiny Iberského polostrova a národy v Amerike, ktoré sa vymanili spod nadvlády Španielska alebo Portugalska, resp. sa od nich odčlenili.

## Hispanoamerické štáty

## Referencie


Kategória:Amerika
Forth Road Bridge

**Forth Road Bridge** je visutý most, zaisťujúci spojenie cez záliv Firth of Forth v Škótsku, na severe Veľkej Británie, konkrétne severozápadne od Edinburghu, kde spája North Queensferry so South Queensferry. Niekoľko desiatok metrov na východ od tohto mosta sa nachádza ešte historický Forth Rail Bridge. Oba mosty sú pomerne frekventované, pretože de facto spájajú celý juhovýchod Škótska so severovýchodom. Kvôli celkovej dĺžke, najmä cestného mostu, a s tým súvisiacim pnutím a pohybom mostov, sú pod neustálym dohľadom technikov. Most bol postavený roku 1964, má celkovú dĺžku 2&nbsp;512 a dĺžku medzi piliermi (2) 1&nbsp;005 metrov.

## Pozri aj
* Forth Rail Bridge
* Firth of Forth

## Iné projekty

## Externé odkazy
* Bridges Visitor Centre Trust - Oficiálne turistické informácie 

Kategória:Cestné mosty v Škótsku
Kategória:Visuté mosty
Kategória:Oceľové mosty
Kategória:Architektúra z 1964
Kategória:Stavby v Edinburghu
Kategória:Doprava v Edinburghu
Kategória:Stavby vo Fife
Kategória:Doprava vo Fife
Mazák

**Mazák** môže byť:

*slangový názov pre skúseného vojaka alebo väzňa
*záhradkárska osada v obci Povina, pozri Mazák (záhradkárska osada)
*národná prírodná rezervácia v Beskydách, pozri Mazák (národná prírodná rezervácia)
*potok v Beskydách: Mazák (potok)
*priezvisko
**Ján Mazák – bývalý predseda Ústavného súdu, generálny advokát Súdneho dvora Európskych spoločenstiev
**Martin Mazák – pivot MHK Košice
**Juraj Mazák - občiansky aktivista, podnikateľ, pedagóg a komunálny politik.
Narugo

**Narugo** alebo **Naruko** je kaldera, nchádzajúca sa na japonskom ostrove Honšú, severozápadne od mesta Sendai. Kaldera má rozmery 5,5&nbsp;×&nbsp;7&nbsp;km a čiastočne erodované okraje. Vznikla v dvoch fázach pred 73&nbsp;000 a 45&nbsp;000&nbsp;rokmi. neskorší vývoj dal za vznik štyrom, prevažne dacitovým lávovým dómom, obkolesujúcim 400&nbsp;m široký, vodou zaliaty kráter *Katanuma*. Dómy sú pokryté zlepencami a ílovcami, čo sú vlastne fragmenty podložia, zachované počas výzdvihu dómov. voda v kráterovom jazere je mimoriadne kyslá - pH až 1,6. Na západnom svahu Katanumy sú aktívne fumaroly.

## Externé odkazy
* www.volcano.si.edu - kaldera Narugo na Global Volcanism Program 

Kategória:Sopky Japonska
Kategória:Kaldery
Kategória:Vrchy pod 1000 metrov v Japonsku
Kategória:Geografia prefektúry Mijagi
Onikobe

**Onikobe** je neaktívna kaldera, nachádzajúca sa juhozápadne od stratovulkánu Kurikoma na ostrove Honšú. Vek kaldery sa datuje na 200&nbsp;000&nbsp;rokov. V súčasnosti je to jediné miesto v Japonsku s výskytom gejzírov.

## Externé odkazy
* www.volcano.si.edu  - kaldera Onikobe na Global Volcanism Program 

Kategória:Sopky Japonska
Kategória:Kaldery
Kategória:Vrchy pod 1000 metrov v Japonsku
Kategória:Geografia prefektúry Mijagi
Kurikoma

**Kurikoma** je v súčasnosti neaktívny stratovulkán, nachádzajúci sa v severnej časti ostrova Honšú. Vulkán je tvorený prevažne andezitmi a dacitmi a leží na hrubom terciérnom sedimentárnom a tufovom základe.

Sopka je stará približne 500&nbsp;000&nbsp;rokov, svoju existenciu počala produkciou lávových prúdov staršej etapy (*Higaši-Kurikoma*), nasledovanom neskoršou fázou *Magusa-dake*, aktívnou na západnej strane masívu. Centrum aktívne v dnešnej dobe začalo svoju činnosť pred cca 100&nbsp;000&nbsp;rokmi. Od 16. storočia bolo zaznamenaných päť menších erupcií, posledná v roku 1950.

## Externé odkazy
* www.volcano.si.edu - stratovulkán Kurikoma na Global Volcanism Program 

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia prefektúry Iwate
Lýdia Ragačová

**Lýdia Ragačová** (* 6. november 1947, Lučenec† 30. september 2021, Bratislava) bola slovenská scenáristka, prozaička a dramaturgička. Od roku 1969 žila v Bratislave.

## Scenáre
* Postav dom, zasaď strom (1979) (réžia Juraj Jakubisko)
* Biela stužka v tvojich vlasoch (1977)
 
## Dramaturgie
* Tušenie (1982) 
* Kosenie Jastrabej lúky (1981) 
* Karline manželstvá (1980)

## Referencie


## Externé odkazy
* 
* 

Kategória:Slovenskí filmoví scenáristi
Kategória:Slovenskí prozaici
Kategória:Slovenskí filmoví dramaturgovia
Kategória:Osobnosti z Lučenca
Čókai (sopka)

**Čókai** je masívny stratovulkán, nachádzajúci sa v severovýchodnej časti ostrova Honšú, asi  východne od pobrežia Japonského mora. S výškou  je to zároveň najvyšší vrch tejto oblasti. Kvôli symetrickému kónickému tvaru má sopka aj lokálny názov: *Akita-Fudži* alebo *Dewa-Fudži*.

Komplex je tvorený dvoma prekrývajúcimi sa stratovulkánmi. Starší, západný stratovulkán je ukončený kalderou podkovovitého tvaru. Mladší, východný člen komplexu začal svoju činnosť pred cca 20 000 rokmi a taktiež je ukončený kalderou podkovovitého tvaru. Poskalderové štádium sopečnej aktivity dalo z vznik dvom lávovým dómom na juhovýchodnom okraji kaldery.

## Iné projekty
.

## Externé odkazy
* www.volcano.si.edu  – stratovulkán Čókai na Global Volcanism Program 

Kategória:Sopky Japonska
Kategória:Stratovulkány
Kategória:Dvojtisícovky v Japonsku
Kategória:Geografia prefektúry Akita
Kategória:Geografia prefektúry Jamagata
The Brittas Empire

***The Brittas Empire*** je britský sitcom vysielaný v rokoch 1991 až 1997. Hlavnú úlohu manžéra športového centra Gordona Brittasa hrá herec Chris Barrie.

## Hlavné postavy a herci
*Gordon Brittas - Chris Barrie 
*Helen Brittas - Pippa Haywood 
*Laura Lancing - Julia St. John (série 1-5) 
*Colin Weatherby - Michael Burns 
*Gavin Featherly - Tim Marriott 
*Tim Whistler - Russell Porter 
*Carole Parkinson - Harriet Thorpe 
*Linda Perkin - Jill Greenacre 
*Julie Porter - Judy Flynn (série 2-7)

## Externé odkazy
* 
* 

Kategória:Britské sitkomy
Kategória:Televízne seriály z roku 1991
Kategória:Televízne seriály BBC
Dvetisíc slov

**Dvetisíc slov** (úplný český názov: **Dva tisíce slov, které patří dělníkům, zemědělcům, úředníkům, umělcům a všem** - doslova: *Dve tisíc slov, ktoré patria robotníkom, poľnohospodárom, úradníkom, umelcom a všetkým*) bol jedným z dvoch najvýznamnejších dokumentov Pražskej jari. Kým Akčný program KSČ bol výzvou k reforme komunistickej strany, *Dvetisíc slov* obsahovali podnety, ktoré išli mimo rámec Akčného programu. Vedenie KSČ ich odmietlo a neskôr, v období takzvanej politickej normalizácie dokument *Dvetisíc slov* označila za kontrarevolučný.

Dokument vznikol na podnet pracovníkov Československej akadémie vied. Išlo o aktivizáciu česko-slovenskej verejnosti proti zjavnému tlaku sovietskeho vedenia proti reformným zmenám v štáte. Ako manifest ho spísal spisovateľ Ludvík Vaculík. Text vyšiel 27. júna 1968 v *[[Literární listy|Literárních listech]]* a denníkoch *[[Práce]]*, *[[Mladá fronta DNES|Mladá fronta]]* a *[[Zemědělské noviny]]*. Manifest podpísali stovky osobností verejného života a viac než sto tisíc občanov. Na území Slovenska vyšiel text v plnom znení 29. júna 1968 v denníku ''Smena'' spolu s uzneseniami štátnych orgánov, ktoré naň reagovali. 

V 70. rokoch, v dobe normalizácie, boli mnohí za prejav súhlasu s týmto manifestom perzekvovaní.

## Referencie


## Externé odkazy
*https://cs.wikisource.org/wiki/Dva_tis%C3%ADce_slov
* Český rozhlas: ''Když se řekne 2000 slov''

Kategória:Pražská jar
Kategória:1968 v Česko-Slovensku
Ľudovít Labaj

Dr. **Ľudovít Labaj** (* 11. apríl 1886, Ružomberok – † 12. apríl 1937, Ružomberok) bol slovenský politik v období prvej Československej republiky.

## Životopis
V rokoch 19051911 študoval právo v Prešove a Kluži. Následne v rokoch 19131918 a 19191920 pôsobil ako advokát a od roku 1929 aj ako verejný notár v Ružomberku. V rokoch 19141918 sa ako dôstojník zúčastnil bojov I. svetovej vojny, ktorej následky sa prejavili aj na jeho zdraví.

Na základe rozhodnutia ministra s plnou mocou pre správu Slovenska Vavra Šrobára pôsobil v rokoch 19191920 ako mešťanosta Ružomberka a viedol mesto v hektických mesiacoch po vzniku Československa. Už od svojich študentských čias bol stúpencom politickej koncepcie Andreja Hlinku a postupne sa stal jeho blízkym spolubojovníkom za autonómiu Slovenska. Patril k významným predstaviteľom Slovenskej ľudovej strany. Poslancom Národného zhromaždenia bol vo volebných obdobiach 19201925, 19251929 a 19291935. Kandidoval vždy v XIX. volebnom kraji so sídlom v Liptovskom Sv. Mikuláši..

V 20. rokoch bol zodpovedný redaktor Slováka. Od 27. februára do 8. októbra 1929 pôsobil vo vláde ako minister pre zjednotenie zákonov. Na tomto poste vystriedal predchádzajúceho ministra za HSĽS Marka Gažíka. V roku 1929 sa stal obhajcom Vojtecha Tuku v procese vedenom proti nemu.

V parlamentných voľbách v roku 1935 je zvolený za senátora Národného zhromaždenia za Autonomistický blok (koalícia, ktorú vytvorila HSĽS so SNS, AZS a PS). Kandidoval v XI. volebnom kraji (iné usporiadanie volebných krajov ako v prípade volieb do poslaneckej snemovne). V senáte bol členom rozpočtového výboru.

Veľký dôraz kládol na sociálne postavenie slovenského obyvateľstva. Na začiatku dvadsiatych rokov zakladal a aj viedol Všeodborové združenie kresťanského robotníctva Slovenska. Významná bola aj jeho publicistická činnosť, dokonca v rokoch 19211922 bol zodpovedným redaktorom novín Slovák a v rokoch 19221924 zodpovedným redaktorom Slovenského kresťanského socializmu. Ako skúsený právnik sa podieľal v roku 1922 na návrhu zákona o autonómii pre Slovensko i Podkarpatskú Rus.

Zomrel 12. apríla 1937 vo veku 51 rokov v rodnom Ružomberku, kde je aj pochovaný. V senáte Ľ. Labaja nahradil Ján Juriga.

## Referencie


## Externé odkazy
* Záznam o narodení a krste v matrike riadok 71 ako Eduardus Ludovicus Labay

Kategória:Slovenskí politici
Kategória:Politici HSĽS
Kategória:Slovenskí novinári
Kategória:Slovenskí právnici
Kategória:Osobnosti z Ružomberka
Kategória:Senátori Národného zhromaždenia (Česko-Slovensko, 1920 – 1939)
Kategória:Česko-slovenskí ministri pre zjednotenie zákonov a organizácie správy
Kategória:Poslanci česko-slovenského Národného zhromaždenia
Tenzor

**Tenzor** je v matematike objekt, ktorý je zovšeobecnením pojmu vektor. Zatiaľ čo zložky vektora je možné označiť jedným indexom, tenzor môže mať viac indexov, napr. T_{kl \cdots n}.

Ako tenzor *T* sa označuje súbor reálnych alebo komplexných čísel T_ (počet indexov je *n*), ktoré sa nazývajú *zložky (komponenty) tenzoru*, ktoré sa pri transformácii súradníc x_i^\prime = \sum_j a_{ij} x_j transformujú nasledujúcim spôsobom.
:T_^\prime = \sum_ a_ a_ \cdots a_ T_

Ak je *n* je počet indexov tenzoru *T*, potom hovoríme o tenzore *n*-tého rádu.

Časť matematiky, ktorá pri svojej práci používa tenzory, sa označuje ako tenzorový počet. Tenzory sa uplatňujú nielen v matematike, ale aj vo fyzike.

Ak máme napr. dva vektory \mathbf{A}, \mathbf{B}, môžeme z nich vytvoriť tenzor druhého rádu, ktorého zložky budú určené vzťahom T_{ij} = A_i B_j. Tenzorový charakter je možné overiť na základe transformačných pravidiel pre vektory, tzn.
:T_{kl}^\prime = A_k^\prime B_l^\prime = (\sum_i a_{ki} A_i)(\sum_j a_{lj} B_j) = \sum_{i,j} a_{ki} a_{lj} A_i B_j = \sum_{i,j} a_{ki} a_{lj} T_{ij}

Špeciálnymi prípadmi tenzorov sú tenzory nultého rádu, ktoré sa označujú ako skaláry a tenzory prvého rádu, teda vektory.

## Pozri aj
* Skalár (matematika)
* Vektor (matematika)

Kategória:Lineárna algebra
Viking 1

**Viking 1** bola americká planetárna sonda z programu Viking určená na prieskum Marsu, ktorá so svojim dvojčaťom Vikingom 2 úspešne pristála na povrchu Marsu. Stala sa historicky prvým bez sporu úspešným pristávacím modulom na Marse (hoci pred ňou pristál na Marse extrémne krátko fungujúci pristávací modul sovietskej sondy Mars 3).

Vyslaná bola 20. augusta 1975 pomocou nosiča Titan IIIE/Centaur. Po 10 mesiacoch cesty sa dostala do blízkosti planéty. Päť dní pred pristátím modulu na povrchu začala sonda zhotovovať globálne snímky planéty, ktoré mohli byť neskôr použité na vytvorenie prvých podrobných geologických máp planéty a pre vyhotovenie základnej stratigrafie. Popritom hľadala vhodné miesto pristátia. 
thumb|left|Okolie pristávacieho modulu Viking 1
Pristávací modul sondy dosadol 20. júla 1976 o 11:53:06 UTC do oblasti *[[Chryse Planitia]]* a poslal na Zem vyše 1 400 snímok svojho okolia. Vysielal svoje vedecké pozorovania až do 13. novembra 1982, keď kvôli zle zadanému príkazu zo Zeme bol kontakt stratený.

Orbitálna časť sondy po odlete pristávacieho modulu pokračovala v snímkovaní a na Zem odoslala 51 539 fotografií Marsu aj oboch jeho mesiacov. K jednému z nich, Fobosu, sa priblížila len na 88 km. Sonda prestala vysielať potom, ako sa spotrebovalo palivo jej stabilizačných trysiek a stratila orientáciu. 

## Referencie


Kategória:Program Viking
Kategória:Umelé družice Marsu
Kategória:Planetárne sondy
Kategória:Sondy NASA
Kategória:Kozmonautika v 1975
Kategória:Úspešné sondy
Kategória:Neaktívne sondy
Strmhlavé bombardovanie

náhľad|vpravo|Americký strmhlavý bombardér SBD Dauntless odhadzuje bombu v strmhlavom lete
**Strmhlavé bombardovanie** je druh bombardovania, pri ktorom lietadlo nalietava na cieľ pod uhlom 70° až 90° od vodorovnej roviny. Bomby boli zväčša odhadzované z výšky 400 – , pričom pilot následne okamžite začal vyberať strmhlavý let a spolu so strojom unikal z priestoru bombardovania. Vyberanie strmhlavého letu je v dôsledku silného preťaženia fyzicky náročné pre posádku a výrazne je pri ňom namáhaná aj konštrukcia lietadla. Používalo sa najmä na presné bombardovanie malých cieľov, pričom využívalo fakt, že pri odhode bômb sa výrazne eliminovala balistická krivka, keďže bomba padala prakticky po zvislej priamke.

V súčasnosti sa prakticky nepoužíva, pretože pri presnom bombardovaní sa používajú samonavádzacie strely, lietadlo potrebuje nalietavať z pomerne veľkej výšky, čo ho robí zraniteľným a výcvik nie je jednoduchý. Ale úplne prekonané nie je, pretože sa pri ňom dajú použiť obyčajne (neriadené) bomby, ktoré sú inak pri rovnakej hmotnosti účinnejšie ako bomby riadené.

## Referencie

## Iné projekty

Kategória:Bombardovanie
Kategória:Letecká vojna
Hurikán Dean

thumb|Hurikán Dean južne od Dominikánskej republiky

**Hurikán Dean** bol tropický cyklón, ktorý sa vytvoril v roku 2007 nad Atlantickým oceánom. Podľa Saffirovej-Simpsonovej hurikánovej stupnice sa radil do štvrtej kategórie, avšak kvôli zvýšeniu rýchlosti hurikánu na 260 km/h Centrum pre hurikány ho preradilo do najvyššej piatej kategórie. Počiatky vytvorenia možno vystopovať na západnom pobreží Afriky, kde sa 11. augusta vytvorila tlaková níž a takzvaná Tropická vlna, kde sa rozvíjala oblačnosť a búrky. Posunom na západ potom vlna zosilňovala. 

## Bezpečnostné opatrenia
Vo všetkých štátoch, kde hrozí, že hurikán zasiahne, boli ustanovené všetky možné bezpečnostné opatrenia ako evakuácia miestnych obyvateľov, zatvorenie verejne prístupných miest (letiská, školy a pod.), zabezpečenie lekárskej a záchranárskej služby atď. V najnebezpečnejších miestach, kde už hurikán zasiahol, platí zákaz vychádzania.

## Obete a škody

## Referencie

## Iné projekty

Dean
Kategória:Tropické cyklóny
Kategória:Katastrofy v 2007
Viking 2

**Viking 2** bola americká planetárna sonda z programu Viking určená na prieskum Marsu, ktorá so svojim dvojčaťom Vikingom 1 úspešne pristála na povrchu Marsu. 

Vyslaná bola 9. septembra 1975 pomocou nosiča Titan IIIE/Centaur. Päť dní pred pristátím modulu na povrchu začala sonda zhotovovať globálne snímky planéty, ktoré mohli byť neskôr použité na vytvorenie prvých podrobných geologických máp planéty a na zhotovenie základnej stratigrafie.

thumb|left|Okolie pristávacieho modulu Viking 2

Pristávací modul sondy dosadol do oblasti *[[Utopia Planitia]]* o 22:37:50 UT dňa 3. septembra 1976. V náplni jeho práce bolo, rovnako ako u jeho dvojčaťa, aj pátrať po živote na Marse, kvôli čomu boli obe sondy pred letom tepelne sterilizované. Pracoval až do 11. apríla 1980, keď bol vypnutý pre nedostatok energie v batériách.

Materská sonda vysielala do 24. júla 1978, kedy bola podobne ako v prípade jej dvojičky činnosť ukončená kvôli vyčerpaniu paliva. Rovnako ako Viking 1 však v súčasnosti stále obieha Mars. Medzi jej úspech patrí aj prelet vo vzdialenosti iba 23 km od mesiačika Deimos.

## Referencie


Kategória:Program Viking
Kategória:Umelé družice Marsu
Kategória:Planetárne sondy
Kategória:Sondy NASA
Kategória:Kozmonautika v 1975
Kategória:Úspešné sondy
Kategória:Neaktívne sondy
Lonsdaleit

**Lonsdaleit** je minerál kryštalizujúci v hexagonálnej sústave, chemicky je to jedna z alotropických modifikácií uhlíka (C).

## Vzhľad
Lonsdaleit je zvyčajne hnedej farby s odtieňmi do žltej, alebo tmavohnedej. Vytvára drobné kryštály (často pozorovateľné len v mikroskope) tvaru kocky. Väčšinou býva pomiešaný s diamantom.

## Výskyt
Výskyt bol zaznamenaný v mieste dopadu meteoritov napr. Diablov kaňon v Arizone. Okrem meteoritického pôvodu sa vyskytuje aj v kimberlitických horninách a bol pripravený aj umelo pri výskume možnej syntézy umelých diamantov.
 
Priemyselne využívaným náleziskom lonsdaleitu by mohol byť napríklad impaktný kráter Popigaj na Sibíri v Rusku (priemer ~100 km, vek 35,7 ± 0,2 (2σ) miliónom rokov, 7. najväčší impaktný kráter na Zemi), kde dopadol chondritový asteroid pravdepodobne na ložisko grafitu. Existujú tu dve využívané náleziská impaktných diamantov vhodných na priemyslové využitie - Skaľnoe (Скальное) a Udarnoe (Ударное), tretie nálezisko (odhalené v roku 2012) je utajované a geologický prieskum bol dočasne zmrazený. V priestore kráteru Popigaj sú ťažiteľné hlavne priemyslové diamanty, ale obsah lonsdaleitu je vysoký a zásoby priemyslových diamantov na známych náleziskách odhadujú rusi na "triliony karátov" (stovky tisíc ton!).

## Referencie
* Cornelis Klein: Mineralógia, Oikos-Lumon, Bratislava 2006, s. 351

## Pozri aj
* Zoznam minerálov

## Iné projekty
.

## Externé odkazy
* www.mindat.org - lonsdaleit na mineralogickej databáze 

Kategória:Uhlík
Kategória:Hexagonálne minerály
Kategória:Prvky
Kategória:Bodová grupa 6/mmm
Kategória:Minerály uhlíka
Mariner 4

**Mariner 4** (*Mariner-Mars 1964*) bola štvrtá americká sonda k Marsu zo série Mariner, ktorá 15. júla 1965 úspešne preletela okolo Marsu a odoslala 22 kvalitných snímok marťanského povrchu. Jej takmer identické dvojča Mariner 3, ktoré malo rovnakú úlohu, zlyhalo hneď po štarte, keď sa nepodarilo odhodiť aerodynamický kryt chrániaci sondu pri prelete atmosférou. 

Sonda s hmotnosťou 260,68 kg bola vypustená 28. novembra 1964 pomocou nosiča Atlas-Agena. Na fotografiách, ktoré sonda vyhotovila počas preletu vo vzdialenosti 9 846 km okolo Marsu, boli viditeľné až trojkilometrové detaily, okrem iného boli pomocou nich objavené krátery na povrchu Marsu. Pri lete za Marsom (pri pohľade zo Zeme) bol podľa zmien v rádiových signáloch určený tlak atmosféry, ktorý bol osemkrát menší oproti predpokladu a dosahoval hodnotu asi 1 % z pozemského.

Po prelete okolo Marsu sonda pokračovala v činnosti. 5. septembra 1965 preletela rojom mikrometeoritov a zaznamenala až sedemnásť zásahov. 1. októbra 1965 bol signál sondy stratený, aby bol neskôr nakrátko obnovený. Naposledy sa podarilo zachytiť signál sondy 21. decembra 1967. Celková cena sondy bola 83,2 miliónov dolárov a získala 5,2 miliónov bitov informácii.

## Vybavenie sondy
* televízna kamera určená na snímkovanie povrchu Marsu
* magnetometer na zistenie rozloženia magnetického poľa Marsu
* spektrálny reflektometer na meranie teploty povrchu planéty
* iónová komora na meranie ionizujúceho žiarenia počas letu a v blízkosti planéty
* detektor slnečnej plazmy na meranie plazmatického obalu Zeme a prúdov častíc v priestore
* detektor mikrometeoritov na meranie energií hmotných častíc, s ktorými sa sonda stretne počas letu 

## Referencie


## Iné projekty

## Externé odkazy
* Sonda v databáza SPACE40

Kategória:Program Mariner
Kategória:Planetárne sondy
Kategória:Sondy NASA
Kategória:Prieskum Marsu
Kategória:Kozmonautika v 1964
Kategória:Kozmonautika v 1965
Kategória:Neaktívne sondy
Kategória:Úspešné sondy
Kategória:Preletové sondy
Vrstevná chyba

right|thumb|Vrstevná chyba

**Vrstevná chyba** v kryštalografii znamená chybu vrstvenia atómových rovín v kryštáli. Reálne sú iba také chyby vznik, ktorých nie je spojený s veľkou energetickou náročnosťou. Obyčajne sa opisujú pomocou tzv. parciálnych dislokácii. Pre jednoduchosť je však lepšie sa takým pojmom vyhnúť. Veľmi ľahko môže vzniknúť vrstevná chyba napr. v mriežke kubickej plošne centrovanej (typ A1). Roviny typu (1,1,1) sa ukladajú v poradí A,B,C - ako je znázornené na obrázku (je to vôbec najhustejší spôsob -jeden z dvoch možných- ako možno v priestore guličky uložiť). Mriežka hexagonálne tesne usporiadaná má striedanie bazálnych rovín (0,0,0,1) A,B,A,B - ako je to znázornené v ľavej časti obrázku (hustota usporiadania je taká istá ako pri A1). Ak sa časť kryštálu dostane z polohy C do polohy A (aj s nadrovinou) tak sa naruší vrstvenie. V časti kryštálu kde došlo k zmene polohy bude vrstvenie A,B,C,A,B,**A**,B,C,A,B,C boldnutá je rovina v ktorá sa posunula z C do A (tým ďalšia z A do B atď). Ak sa lepšie prizrieme na striedanie rovín zistíme že sa v štruktúre vyskytla mriežka **hcp** o výške jednej základnej bunky.   A,B,C,**A,B,A,B**,C,A,B,C. Hranica medzi neposunutou a posunutou časťou kryštálu - medzi zelenými a červenými guličkami na obrázku sa nazýva hranica vrstevnej chyby.

Kategória:Kryštalografia
Mars 3

right|thumb|Model pristávacieho modulu sondy Mars 3
**Mars 3** bola sovietska kozmická sonda, ktorá ako prvá sonda v histórii mäkko pristála na povrchu Marsu. Išlo o sesterskú sondu k Mars 2, obidve sa pritom skladali z pristávacieho a orbitálneho modulu.

Na obežnú dráhu bola vynesená raketou Proton-K, ktorá štartovala dňa 28. mája 1971 o 15:26:30 UTC. Celková hmotnosť sondy bola 4&nbsp;650 kg, z čoho 3&nbsp;440 kg pripadalo na orbitálny modul a 1&nbsp;210 kg na pristávací modul.

Pristávací modul začal so zostupom 2. decembra 1971 o 09:14 a po 4 hodinách a 35 minútach dosiahol povrch na mieste o súradniciach 45° j.š. a 158° z.d., odkiaľ 14,5 sekundy vysielal dáta a potom sa z neznámeho dôvodu, pravdepodobne kvôli silnej prachovej búrke, odmlčal. Napriek tomu stihol prvýkrát v histórii odvysielať časť snímky marťanského povrchu. Hoci je snímka vo veľmi zlej kvalite, je na nej možné identifikovať horizont. Orbitálny modul bol navedený na vysokú eliptickú dráhu okolo Marsu s obežnou dobou 12 dní 19 hodín a svoju činnosť ukončil 22. augusta 1972.  

## Referencie



Kategória:Program Mars
Kategória:Planetárne sondy
Kategória:Sovietske sondy
Kategória:Kozmonautika v 1971
Kategória:Úspešné sondy
Hačimantai

**Hačimantai** môže byť:
* mesto v Japonsku, pozri Hačimantai (mesto)
* sopka v Japonsku, pozri Hačimantai (sopka)
Iwate

**Iwate** môže byť:
* prfektúra v Japonsku, pozri Iwate (prefektúra)
* japonský krížnik, pozri Iwate (krížnik)
* sopka v Japonsku, pozri Iwate (sopka)
Iwaki

**Iwaki** môže byť:
* mesto v japonskej prefektúre Fukušima, pozri Iwaki (mesto, Fukušima)
* mesto v japonskej prefektúre Akita, pozri Iwaki (mesto, Akita)
* sopka v Japonsku, pozri Iwaki (sopka)
* názov staršej provincie v Japonsku, pozri Iwaki (provincia)
Zbraňový systém

**Zbraňové systémy** sú súhrn zariadení a prístrojov, ktoré zabezpečujú vyhľadanie, zameranie a likvidáciu cieľa. V letectve je do zbraňových systémov zahrnutý aj systém záchrany pilota. Na základe určenia a konštrukcie môžeme zbraňové systémy rozdeliť na:
*zbrane 
**strelné, palné zbrane
**raketové systémy
***neriadené rakety,
***riadené rakety,
**bomby
***neriadené bomby
***riadené bomby
*zameriavače
*špeciálne systémy
**prieskumné systémy
**záchranné systémy
**rušiace systémy
**mínovacie a odmínovacie systémy

Kategória:Zbrane
Towada

**Towada** môže byť:
* mesto v Japonsku, pozri Towada (mesto)
* sopka v Japonsku, pozri Towada (sopka)
* jazero v Japonsku, pozri Towada (jazero)
Akita-Komagatake

**Akita-Komagatake** je stratovulkán, nachádzajúci sa na severe japonského ostrova Honšú v prefektúre Akita. Vrchol sopky je ukončený dvoma kalderami. Južnejšia kaldera má rozmery 1,5&nbsp;×&nbsp;3&nbsp;km, severná je menšia (priemer 1,2&nbsp;km). Kaldery vznikli na konci pleistocénu pred 13&nbsp;000, resp. 11&nbsp;600&nbsp;rokmi a ich dno je pokryté viacerými bazaltovými troskovými kužeľmi. Historicky zaznamenané erupcie pochádzajú z kráterov a trhlín v južnej kaldere.

## Iné projekty
.

## Externé odkazy
* www.volcano.si.edu  - stratovulkán Akita-Komagatake na Global Volcanism Program 

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia prefektúry Akita
Iwate (sopka)

**Iwate** je komplexný vulkán, nachádzajúci sa na severe ostrova Honšú, asi 20&nbsp;km západne od mesta Morioka. Masív vulkánu je tvorený dvoma stratovulkánmi (*Niši-Iwake* a *Higaši-Iwake*). Higaši-Iwate je ukončený kalderou s rozmermi 1,8&nbsp;×&nbsp;3&nbsp;km. Kaldera vznikla pred cca 700&nbsp;000&nbsp;rokmi, samotný masív vulkánu Iwate počas erupcií viackrát skolaboval (prvýkrát pred 230&nbsp;000&nbsp;rokmi, naposledy v roku 1615). Naposledy (v roku 1919) aktívny, 500&nbsp;m široký kráter sa nachádza v strede kaldery a je čiastočne zaliaty vodou.

## Iné projekty
.

## Externé odkazy
* www.volcano.si.edu  - vulkanický komplex Iwate na Global Volcanism Program 

Kategória:Sopky Japonska
Kategória:Komplexné vulkány
Kategória:Dvojtisícovky v Japonsku
Kategória:Geografia prefektúry Iwate
Briga

náhľad|Ozbrojená 20-delová briga ''USS Niagara''

**Briga** je dvojsťažňová plachetnica s rahnovými priečnymi plachtami na oboch sťažňoch a vratiplachtou na hlavnom sťažni. Používala sa v 18.-19. storočí ako vojnová, obchodná či rybárska loď. Ako obchodná loď premávala prevažne po obchodných trasách popri pobrežiach, v menšej miere absolvovala aj oceánske plavby. Niektoré brigy sa využívali na lov veľrýb a lov tuleňov.

Výhodou bríg bola ich rýchlosť, vďaka čomu boli obľúbené aj medzi pirátmi a kapermi. Nevýhodou bolo, že rahnové plachty potrebovali pomerne veľkú posádku (7 až 16 ľudí), a preto boli obchodné brigy v 19. storočí nahrádzané škunermi, barkami a neskôr aj parníkmi. Brigy sú často zamienané s brigantínami, ktoré však majú iné oplachtenie.

## Trup

Briga bola dlhá 30 až 50 metrov. Pomer dĺžky k šírke bol 4:1 až 5:1. Briga mala striedme tvary a ladné línie. Na hornej palube sa nestavali žiadne vysoké palubné nástavby a výzdoba bola veľmi obmedzená. Ozbrojené brigy mali zvyčajne 10 – 20 diel.

## Oplachtenie

náhľad|vpravo
Briga má 2 sťažne - hlavný a menší predný. Na náčrte oplachtenia vpravo má:
* priečne/rahnové plachty - na prednom sťažni (od paluby): prednú/prednú dolnú plachtu, prednú košovú a prednú brámovú plachtu a na hlavnom sťažni: hlavnú/hlavnú dolnú plachtu (skasanú), hlavnú košovú a hlavnú brámovú plachtu,
* pozdĺžne plachty - vratiplachtu a dve kosatky: stehovku (bližšie pri sťažni) a kosatku.

Briga však môže mať aj ďalšie plachty; viac kosatiek, stehové plachty medzi sťažňami a na každom sťažni môže mať aj kráľovskú plachtu. Niektoré brigy z 19. storočia mali zdvojené košové alebo aj brámové plachty. Brigy sú teda vďaka prevahe priečneho oplachtenia menej vhodné na plavbu ostro na vietor ako napríklad škunery.

Niektoré brigatíny majú taktiež priečne plachty na oboch sťažňoch, ale od bríg sa líšia tým, že nemajú hlavnú dolnú plachtu. Ako hlavná plachta sa niekedy označuje ich vratiplachta, ktorá je výrazne väčšia ako na brige. 

## Známe brigy
* *USS Niagara* – United States Navy (na vodu spustená v roku 1813)
* *La Grace* – Česká replika brigy z 18. storočia v súčasnosti využívaná ako školná loď

## Referencie

## Iné projekty

Kategória:Plachetnice
GML

**GML** môže byť:
* Game Maker Language
* Generalized Markup Language
* Generative Modelling Language
* Geography Markup Language
* Graph Modelling Language
Paranormálny jav

**Paranormálnym javom** sa nazývajú skutočnosti, pre ktoré nie je známe racionálne vysvetlenie. Paranormálne javy sú často pre svoju mohutnú iracionálnu zložku kontroverznou témou.

Existujú rôzne teórie o paranormálnych javoch, napr.: 
# Ide o ľudské halucinácie spôsobené pôsobením (atmosférou) miesta napr. opustený dom alebo hrad.
# Ide o ľuďmi nastražené pasce ktoré majú za úlohu odlákať ostatných od vecí alebo tajomstiev ktoré sú ukryté.

Kategória:Záhady
Kategória:Nadprirodzené javy
Brigantína

náhľad|Brigantína ''Experiment'' postavená r. 1803'' má priečne plachty na oboch sťažňoch.

**Brigantína** je dvojsťažňová plachetnica s rahnovými (priečnymi) plachtami na prednom sťažni a s veľkou vratiplachtou na hlavnom sťažni.  Existujú dva typy brigantín:
* brigantína s priečnymi plachtami na oboch sťažňoch - je podobná brige, má však výrazne väčšiu vratiplachtu, ktorá je na hlavnom sťažni dominantná,
* brigantína s priečnymi plachtami iba na prednom sťažni - takáto brigantína sa nazýva aj **škunerová briga** (angl. *schooner brig*) alebo **hermafroditná briga** (angl. *hermaphrodite brig*).

Brigantína vznikla v 17. storočí a bola obľúbená v Britských kolóniách v Severnej Amerike pred rokom 1775. Využívala sa na rôzne účely, napríklad ako obchodná loď a vo vojnovom loďstve zásobovacia loď. Vo všeobecnosti bola menšia ako briga, ale väčšia ako škuner a šalupa.

## Oplachtenie


Súbor:HermaphroditeBrig.png|Táto brigantína má na hlavnom sťažni (od paluby) veľkú vratiplachtu a vrcholovú plachtu.
Súbor:Brigantine.png|Táto brigantína má na hlavnom sťažni veľkú vratiplachtu, hlavnú košovú a hlavnú brámovú plachtu. Medzi sťažňami má napnutú hlavnú stehovú plachtu.
Súbor:Brig.png|Briga (pre porovnanie) má na hlavnom sťažni menšiu vratiplachtu, hlavnú/hlavnú dolnú plachtu (skasanú), hlavnú košovú a hlavnú brámovú plachtu.

Všetky tri lode majú na prednom sťažni prednú/prednú dolnú plachtu, prednú košovú a prednú brámovú plachtu a majú dve kosatky: kosatku a stehovku. Veľká vratiplachta na brigantínach sa niekedy označuje ako hlavná plachta.

Brigatíny (ako všetky plachetnice) môžu mať aj ďalšie, prídavné plachty - viac kosatiek, stehoviek, ďalšie rahnové plachty a od 19. storočia aj zdvojené košové a brámové plachty.

## Referencie

Kategória:Plachetnice
Blovice

**Blovice** sú mesto v Česku v okrese Plzeň-juh v Plzenskom kraji. 

1. januára 2012 tu žilo 4 168 obyvateľov, z toho 2 026 mužov a 2 142 žien, pričom priemerný vek v meste bol 41,1 roka (muži 39,7 roka, ženy 42,5 roka).

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta

Kategória:Mestá v Česku
Kategória:Obce okresu Plzeň-juh
Bolkov

**Bolkov** je obec v Česku v okrese Plzeň-juh v Plzenskom kraji. 1. januára 2012 tu žilo 56 obyvateľov, z toho 26 mužov a 30 žien, pričom priemerný vek v obci bol 50,3 roka (muži 50,0 roka, ženy 50,6 roka).

## Referencie


## Pozri aj
* Zoznam obcí v Česku

## Externé odkazy
* Oficiálna stránka obce

Kategória:Obce okresu Plzeň-juh
Disclose

**Disclose** je japonská D-beat raw punková kapela z mesta Kōchi City. Vznikla v roku 1990, pôvodne ako crust punk hrajúca štvorčlenná hudobná formácia pod názvom **Dehumanization**. Neskôr zmenili svoj hudobný štýl na D-beat. Disclose sa inšpirovali legendárnou kapelou Discharge a kopírovali ich štýl. Používajú gitarové efekty fuzz a distortion (rozladenie). Témy skladieb sú hlavne o vojne, nukleárnej katastrofe, ich hrozivých dôsledkoch, strachu a smrti. 

## História
V roku 1992 opustili kapelu basgitarista a spevák. Úlohu speváka prevzal Kawakami a pôvodného basgistaristu nahradil Tukugawa. V roku 1993 opúšťa kapelu aj pôvodný bubeník a z pôvodnej zostavy ostáva v kapele len Kawakami. 

Kapela Disclose počas svojej existencie vydala mnoho platní a nahrávok a ovplyvnila veľa kapiel. 5. júna 2007 umiera líder kapely Kawakami. Bol nájdený mŕtvy na zemi vo svojom apartmáne. Zomrel v dôsledku predávkovania sa alkoholom a sedatívami. Samovražda sa nepotvrdila.

## Členovia a bývalí členovia
* Kawakami – líder a zakladateľ kapely (vokály a hlavná gitara)
* Tsukasa (vokály)
* Fukugawa (basová gitara)
* Yasuoka (basová gitara)
* Yousei (basová gitara)
* Hiro (bicie)
* Fujiwara (bicie)
* Uo-Katou (bicie)
* Aki (bicie)
* Naoto

## Diskografia
;CD
**Raw Brutal Assault Vol. 1* (2003, obsahuje skladby z rokov 1992 – 1994)
**Raw Brutal Assault Vol. 2* (2003. obsahuje skladby z rokov 1994 – 1998)
**No More Pain*

;LP
* *Tragedy* (1994)
* *Yesterday’s fairytale, tomorrow’s nightmare* (2003)
* *The Demos Album* (1995)

;EP 12
* *Nightmare or Reality* (1999)
* *Apocalypse of Death* (2002)
* *Split with Totalitär* (2000)

;EP 10
* *Great Swedish Feast* (1995)
* *The Aspects of War* (1997)

;EP 7
* *Once the War started* (1993)
* *Visions of War* (1996)
* *4 track ep* (1997)
* *The Nuclear Victims* (1998)
* *A mass of Raw sound Assault* (2001)
* *Neverending War* (2003)
* *The sound of Disaster* (2003)
* *Apocalypse Continues* (2004)

;Split EP 7
* *Kochi-City Hardcore* (so skupinou Insane Youth, 1993)
* *Why must we die?* (so skupinou Hellkrusher, 1994)
* *No More Pain!* (so skupinou Selfish, 1994)
* *War of aggression* (so skupinou Cluster Bomb Unit, 1995)
* *Attack The Enemy* (so skupinou Homomillita, 1995)
* *Endless War* (so skupinou Squandered, 1998)
* *Chainsaw Tour '04* (so skupinou Framtid, 2004)
* *Noise Not Music* (so skupinou No Fucker, 2004)
* *USA Tour* (so skupinou No Fucker)
* *Love & Hope* (so skupinou Hakuchi, 1998)
* *Dis-Nightmare still continues* (so skupinou World Burns to Death, 2004)
* *The Time Of Hell* (so skupinou Besthöven, 2004)
* *In Chaos We Trust* (so skupinou FlyBlown, 2005)
* *Nuclear Hell* (so skupinou G.A.T.E.S., 2005)
* *Controlled By Fear* (so skupinou Cruelty, 2005)
* *Split 7"* (so skupinou Scarred For Life, 2007)

;Demá
* *Conquest* (1993)
* *Fear of the War* (1993)
* *Total Dis-Lickers* (1998)

Kategória:Japonské punkrockové hudobné skupiny
Kategória:Hudobné skupiny z 1990
Kategória:Hardcorepunkové hudobné skupiny
Čížkov

**Čížkov** môže byť:

* obec v Česku v okrese Pelhřimov, pozri Čížkov (okres Pelhřimov)
* obec v Česku v okrese Plzeň-juh, pozri Čížkov (okres Plzeň-juh)
Líšina

**Líšina** je obec v Česku v okrese Plzeň-juh v Plzenskom kraji. 1. januára 2012 tu žilo 164 obyvateľov, z toho 87 mužov a 77 žien, pričom priemerný vek v obci bol 45,4 roka (muži 44,2 roka, ženy 46,7 roka).

## Galéria

Súbor:Líšina (10).jpg
Súbor:Líšina (005).jpg
Súbor:Líšina (05).jpg


## Referencie


## Pozri aj
* Zoznam obcí v Česku

Kategória:Obce okresu Plzeň-juh
Dobřany

**Dobřany** môžu byť:

* mesto v Česku v okrese Plzeň-juh, pozri Dobřany (okres Plzeň-juh)
* obec v Česku v okrese Rychnov nad Kněžnou, pozri Dobřany (okres Rychnov nad Kněžnou)
Hradec

**Hradec** môže byť:
* obec v okrese Havlíčkův Brod, pozri Hradec (okres Havlíčkův Brod)
* obec v okrese Plzeň-juh, pozri Hradec (okres Plzeň-juh)
* časť mesta Prievidza, pozri Hradec (Prievidza)
Nezvěstice

**Nezvěstice** sú obec v Česku v okrese Plzeň-mesto v Plzenskom kraji. 1. januára 2012 tu žilo 1 454 obyvateľov, z toho 708 mužov a 746 žien, pričom priemerný vek v obci bol 41,8 roka (muži 41,3 roka, ženy 42,2 roka).

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Plzeň-mesto
Stod

**Stod** () je mesto v Česku v okrese Plzeň-juh v Plzenskom kraji. 3. júla 2006 tu žilo 3620 obyvateľov, pričom priemerný vek v obci je 41,4 rokov (muži 40,1 rokov, ženy 42,8 rokov).

Súčasťou mesta Stod je pridružená dedina Lelov (), ktorá sa nachádza cca  na juh.

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
Oficiálna stránka 

Kategória:Obce okresu Plzeň-juh
Kategória:Mestá v Česku
Měcholupy

Názov **Měcholupy** nesie viac obcí:
* obec v okrese Plzeň-juh, pozri Měcholupy (okres Plzeň-juh)
* obec v okrese Louny, pozri Měcholupy (okres Louny)
* dedina, časť obce Předslav v okrese Klatovy, pozri Měcholupy (Předslav)
* bývalá obec juhovýchodne od Prahy (na jej dnešnom území), v roku 1867 rozdelená na Horní Měcholupy, Dolní Měcholupy a Petrovice, pozri Měcholupy (Praha)

… alebo je súčasťou názvu:

* mestská štvrť Prahy, pozri Dolní Měcholupy
* mestská štvrť Prahy, pozri Horní Měcholupy
Přestavlky

**Přestavlky** môžu byť:

* obec v Česku v okrese Chrudim, pozri Přestavlky (okres Chrudim)
* obec v Česku v okrese Litoměřice, pozri Přestavlky (okres Litoměřice)
* obec v Česku v okrese Plzeň-juh, pozri Přestavlky (okres Plzeň-juh)
* obec v Česku v okrese Přerov, pozri Přestavlky (okres Přerov)
Mohelnice

**Mohelnice** môžu byť:

* mesto v okrese Šumperk, pozri Mohelnice (okres Šumperk)
* obec v okrese Plzeň-juh, pozri Mohelnice (okres Plzeň-juh)
* riečka v Moravsko-sliezskom kraji, pozri Mohelnice (prítok Morávky)

## Pozri aj
* Mohelnice nad Jizerouobec v okrese Mladá Boleslav
Závitová čeľusť

right|thumb|Závitové čeľuste.
**Závitová čeľusť** je nástroj, ktorý sa používa na rezanie vonkajších závitov, pri nižších požiadavkách na presnosť. Používa sa pre ručné, alebo strojové rezanie. Závitové čeľuste môžu byť:
* kruhové,
* kosé.

## Upínanie
Pri ručnom rezaní sa závitové čeľuste upínajú do ručných vratidiel, pri strojovom prostredníctvom držiaka do pinoly sústruhu, namiesto upínacieho hrotu.

## Pozri aj
* Závitník
* Posuvná závitová čeľusť
* Rotujúci závitový kotúč
* Rezanie závitov

## Zdroje
Hluchý M. a kol.: Technológia. 3. vydanie. Alfa Bratislava. 1977.

## Iné projekty

## Externé odkazy
* Rezanie závitov - domácídílna.cz (česky)



Kategória:Nástrojárstvo
Kategória:Rezanie závitov
Střelice

**Střelice** môžu byť:

* obec v Česku v okrese Brno-venkov, pozri Střelice (okres Brno-venkov)
* obec v Česku v okrese Plzeň-juh, pozri Střelice (okres Plzeň-juh)
* obec v Česku v okrese Znojmo, pozri Střelice (okres Znojmo)
Životice

**Životice** môže byť:

* obec v okrese Plzeň-juh, pozri Životice (okres Plzeň-juh)
* časť mesta Havířov v okrese Karviná, pozri Životice (Havířov)
* časť obce Vrančice v okrese Příbram, pozri Životice (Vrančice)

Slovo **Životice** sa objavuje tiež v názvoch obcí:
* Dolní Životice – obec v okrese Opava
* Hladké Životice – obec v okrese Nový Jičín
* Horní Životice – obec v okrese Bruntál
* Životice u Nového Jičína – obec v okrese Nový Jičín
Buková (okres Plzeň-juh)

**Buková** je obec v Česku v okrese Plzeň-juh v Plzenskom kraji. 1. januára 2012 tu žilo 227 obyvateľov, z toho 126 mužov a 101 žien, pričom priemerný vek v obci bol 42,8 roka (muži 40,5 roka, ženy 45,8 roka).

## Galéria

Súbor:Buková (okres Plzeň-jih) (016).jpg
Súbor:Buková (okres Plzeň-jih) (019).jpg
Súbor:Buková (okres Plzeň-jih) (020).jpg


## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Plzeň-juh
Srby (okres Plzeň-juh)

**Srby (okres Plzeň-juh)** sú obec v Česku v okrese Plzeň-juh v Plzenskom kraji. 1. januára 2012 tu žilo 175 obyvateľov, z toho 91 mužov a 84 žien, pričom priemerný vek v obci bol 48,8 roka (muži 48,0 roka, ženy 49,7 roka).

## Referencie


## Pozri aj
* Zoznam obcí v Česku

## Externé odkazy
* Oficiálna stránka obce

Kategória:Obce okresu Plzeň-juh
Nepomuk (okres Plzeň-juh)

**Nepomuk** je mesto v Česku v okrese Plzeň-juh v Plzenskom kraji. 

1. januára 2012 tu žilo 3 815 obyvateľov, z toho 1 957 mužov a 1 858 žien, pričom priemerný vek v meste bol 40,0 roka (muži 39,2 roka, ženy 40,9 roka).

Okolo roku 1345 sa tu narodil svätý Ján Nepomucký, mučeník Rímskokatolíckej cirkvi.

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta


Kategória:Mestá v Česku
Kategória:Obce okresu Plzeň-juh
Bdeněves

**Bdeněves** () je obec v Česku v okrese Plzeň-sever v Plzenskom kraji. 1. januára 2012 tu žilo 633 obyvateľov, z toho 324 mužov a 309 žien, pričom priemerný vek v obci bol 37,9 roka (muži 36,1 roka, ženy 39,9 roka).

## Referencie


## Pozri aj
* Zoznam obcí v Česku

## Externé odkazy
* Oficiálna stránka obce

Kategória:Obce okresu Plzeň-sever
Bílov

**Bílov** môže byť:

* obec v Česku v okrese Nový Jičín, pozri Bílov (okres Nový Jičín)
* obec v Česku v okrese Plzeň-sever, pozri Bílov (okres Plzeň-sever)
Černíkovice

**Černíkovice** môžu byť:

* obec v Česku v okrese Plzeň-sever, pozri Černíkovice (okres Plzeň-sever)
* obec v Česku v okrese Rychnov nad Kněžnou, pozri Černíkovice (okres Rychnov nad Kněžnou)
Chotíkov (okres Plzeň-sever)

**Chotíkov** (predtým Kotíkov, nem. Kottiken) je obec v Česku v okrese Plzeň-sever v Plzenskom kraji. 1. januára 2012 tu žilo 1 089 obyvateľov, z toho 539 mužov a 550 žien, pričom priemerný vek v obci bol 38,9 roka (muži 38,0 roka, ženy 39,8 roka).

## Dejiny
Prvá písomná zmienka o obci pochádza 25. júna 1344, keď sa Sezema z Vrtby zaviazal vyplácať kláštoru Plasy dve kopy grošov ročne. 

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka

Kategória:Obce okresu Plzeň-sever
Kožlany

**Kožlany** sú mesto v Česku v okrese Plzeň-sever v Plzenskom kraji. 

1. januára 2012 tu žilo 1 386 obyvateľov, z toho 696 mužov a 690 žien, pričom priemerný vek v meste bol 41,2 roka (muži 39,6 roka, ženy 42,9 roka).

Narodil sa tu Edvard Beneš.

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta

Kategória:Mestá v Česku
Kategória:Obce okresu Plzeň-sever
Hromnice

**Hromnice** môže byť:
* ľudový názov pre rímskokatolícky sviatok Obetovania Pána, pozri Obetovanie Pána
* ľudový názov pre gréckokatolícky a pravoslávny sviatok Stretnutia Pána, pozri Stretnutie Pána
* obec v Česku, pozri Hromnice (okres Plzeň-sever)
* slovanský sviatok
Kozolupy

**Kozolupy** môžu byť:
* obec v Česku, pozri Kozolupy (okres Plzeň-sever)
* dedinka v Česku, súčasť obce Vysoký Újezd, pozri Kozolupy (Vysoký Újezd)
 
Česká Wikipédia nemá k tomuto názvu rozlišovaciu stránku, preto dva odkazy na samostatné články na cs wiki
Pláně

**Pláně** môže byť:
* obec v Česku, pozriPláně (okres Plzeň-sever)
* miestna časť obce Všeruby, pozri Pláně (Všeruby)
* prírodná pamiatka, pozri Pláně (prírodná pamiatka)
Jarov (okres Plzeň-sever)

**Jarov (okres Plzeň-sever)** je obec v Česku v okrese Plzeň-sever v Plzenskom kraji. 1. januára 2012 tu žilo 131 obyvateľov, z toho 62 mužov a 69 žien, pričom priemerný vek v obci bol 42,8 roka (muži 43,0 roka, ženy 42,6 roka).

## Referencie


## Pozri aj
* Zoznam obcí v Česku

## Iné projekty

Kategória:Obce okresu Plzeň-sever
Žihle

**Žihle** (v lat. textoch *Vzehl*, *Zyhel*, *Zihel*; v nem. *Scheles*, *Schöla*, *Schöl*, *Schöles*) je obec v Česku v severnej časti okresu Plzeň-sever v Plzenskom kraji.

1. januára 2012 tu žilo 1 452 obyvateľov, z toho 735 mužov a 717 žien, pričom priemerný vek v obci bol 40,6 roka (muži 38,4 roka, ženy 42,9 roka).

Obcou preteká Žihelský potok.

## Dejiny
Najstarší historický záznam o obci pochádza z roku 1238. Vtedy český kráľ Václav I. výmenou za Kožlany s lesom postúpil Žihle plaskému kláštoru. Roku 1268 bola uvádzaná ako trhové miesto.

Od husitských vojen patrila Žihle k rabštejnskému panstvu a na mestečko bola povýšená v roku 1559 Ferdinandom I. Habsburským. V tom istom roku bol na mieste starej tvrdze vystavený renesančný zámoček, ktorý stojí v obci dodnes. Za tridsaťročnej vojny bola Žihle dvakrát obsadená (1639, 1645) švédskym vojskom a vypálená. Potom bolo miestne obyvateľstvo doplnené nemeckými rodinami z okolia Horního Slavkova.

26. augusta 1923 bola slávnostne otvorená nová školská budova, v roku 1925 bol pri nádraží otvorený Národný dom s reštauráciou a kinom, postavený predovšetkým z peňazí Národnej jednoty pošumavskej. Kino zahájilo prevádzku 28. novembra premietaním filmu *Zoro mstitel* s Douglasom Fairbanksom v hlavnej úlohe.

## Znak
Na žiadosť Jáchyma Šlika z Holejče boli Žihli kráľom Ferdinandom I. 28. novembra 1559 obnovené všetky skoršie slobody a mestečko získalo znak. Červený štít nesie striebornú vežovitú bránu. Spodná časť brány je štvorhranná s cimburím s piatimi stínkami. Brána je otvorená a v nej je zlatá mreža vytiahnutá do polovice. Okrúhla horná čásť veže má dve obdĺžnikové okná vedľa seba a cimburie so šiestimi stínkami. Z okien aj vrchu veže šľahajú mohutné červenožlté plamene, ktoré vyplňujú celú hornú polovicu štítu.

## Okolie
Žihle susedí na severe s Pohvizdy a ďalej s Pastuchovicemi, na juhovýchode s Potvorovom a Přehořovom, na juhu s Odlezly, na juhozápade s Hlubokou a na západe s Novým Dvorom. Ves leží na východnom okraji prírodného parku Horní Střela. V prírodnej pamiatke U Báby – U Lomu 2&nbsp;km severozápadne od Žihle sú obrie žulové balvany Dědek a Bába.

## Referencie

* 

## Iné projekty

## Externé odkazy
* Oficiálna stránka obce

Kategória:Obce okresu Plzeň-sever
Kategória:Bývalé mestá v Česku
Koryta (okres Plzeň-sever)

**Koryta (okres Plzeň-sever)** sú obec v Česku v okrese Plzeň-sever v Plzenskom kraji. 1. januára 2012 tu žilo 135 obyvateľov, z toho 67 mužov a 68 žien, pričom priemerný vek v obci bol 41,4 roka (muži 40,9 roka, ženy 41,8 roka).

## Referencie


## Pozri aj
* Zoznam obcí v Česku

## Externé odkazy
* Oficiálna stránka obce

Kategória:Obce okresu Plzeň-sever
Chrást (okres Plzeň-mesto)

**Chrást** je obec v Česku v okrese Plzeň-mesto v Plzenskom kraji. 1. januára 2012 tu žilo 1 815 obyvateľov, z toho 898 mužov a 917 žien, pričom priemerný vek v obci bol 42,5 roka (muži 41,2 roka, ženy 43,9 roka).

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Plzeň-mesto